**«Қазақтелеком» АҚ**

**2022 жылғы «19» тамыздағы**

**№ 185 бұйрығына қосымша**

**«Қазақтелеком» АҚ**

**көлік құралдарын басқару саласындағы саясаты**

Астана қаласы

**«Қазақтелеком» АҚ**

**көлік құралдарын басқару саласындағы саясаты**

Көлік құралын жүргізу «Қазақтелеком» АҚ-да (бұдан әрі – Қоғам) жазатайым оқиғалар туындауының ең ықтимал қауіптері санатына жатады.

Осы саясат аталған қауіптерді азайтуға бағытталған және Қоғамның барлық құрылымдық бөлімшесіне қолданылады.

Бұл құжат жүргізушілердің біліктіліктілігін арттыру бағдарламасын әзірлеуге негіз, сондай-ақ осы саясатты іске асыруға бағытталған қысқа мерзімді жоспар болып табылады.

**1. Жүргізушілерді даярлау және біліктілігін арттыру**

Қоғамда көлік құралдарын басқару үшін контравариялық жағдайда жүргізуге оқытылған жұмыскерлер мен азаматтық-құқықтық шарт бойынша жұмыс істейтін тұлғаларға (бұдан әрі – ­ жүргізушілер) рұқсат беріледі.

**2. Қауіпсіздік белдіктері**

Көлік жүргізу кезінде барлық жүргізуші қауіпсіздік белдіктерін тағуы тиіс және жолаушылардың да тағып отырғанына көз жеткізуі қажет.

**3. Мониторингілеудің борттық жүйесі**

Қоғамның өндірістік-шаруашылық қызметінде пайдаланатын көлік құралдарына жүргізушінің көлік жүргізу кезіндегі бұзушылықтары туралы хабарлап отыратын және тіркейтін мониторингілеудің бортттық жүйесі орнатылады. Қоғам мұндай құрылғылар жинайтын деректерге жүйелі түрде талдау жүргізеді және бұл деректерді жүргізу дағдыларын үздіксіз жақсарту үшін пайдаланады.

**4. Бағытты басқару**

Қоғам бойынша қолданыстағы 80429-1/042-2022 АҚ СТ стандартына сәйкес келетін сапарларды басқару жоспары бекітіледі.

Әрбір аймақтың сапарларды басқару бағдарламасында жергілікті жүргізу жағдайлары және анықталған қауіптер ескерілуі керек.

**5. Алкоголь немесе есірткі қолдануға тыйым**

Көлікті алкоголь немесе есірткі қолданған күйде басқаруға тыйым салынады, бұл талап орындалмаған жағдайда тәртіп бұзушыға Қазақстан Республикасының қолданыстағы заңнамасына сәйкес тәртіптік жаза қолданылады.

**6. Ұялы телефон**

Жүргізушілерге көлік құралын басқару кезінде ұялы телефонды және басқа ұқсас құрылғыларды қолдануға тыйым салынады. Телефон қоңырауына көлік толық және қауіпсіз жерге тоқтағаннан кейін жауап беруге рұқсат етіледі.

**7. Жауапкершілік шаралары**

Қоғам жұмыскерлері осы саясаттың талаптарын бұзған жағдайда Қазақстан Республикасының еңбек заңнамасына сәйкес оларға қатысты тәртіптік жаза қолдануы мүмкін. Азаматтық-құқықтық шарт бойынша жұмысқа орналасқан тұлғалар осы саясат талаптарына сәйкес келмеген жағдайда Қоғам ол тұлғалармен шартты бұзу туралы шешім қабылдауы мүмкін.